Ивашковиця

Ива́шковиця — село в Украйинї, у Закарпатськув областї, у Хустському районови (колись в Иршавському).

Середня высота — 444 метрув над уровньом моря. Населеня — 348 люди.

Село заклала родина Ивашко у рокови 1612.

У рокови 1904. Мадярськоє корольство утвердило дїла села герб основаный на давнюв печати общины: блаватный щит, на лївому бокови біжит олень, на правому бокови сухоє дерево.

 Населеня 
Перепис Чехословацької републикы рока 1921. нараховав 345 люди.

Совіцькый перепис рока 1989. нараховав у селови 371 люди, з них 181 мужув и 190 жон.

За украйинськым переписом рока 2001. у селови было 348 люди.

 Памняткы 

 Деревляна церьков сятого Михаила з рока 1658. Єдне з немногых усокоченых деревляных церьков Пудкарпатя. Єдными з первых сященикув туй служили Иван Липай (у рокови 1672.) и Лука Ивашко (у рокови 1682.). У рокови 1927. быв учиненый маштабный ремонт церькви. У рокови 1996. деревляну церьков укрыли бадоґов, зрубы зашили смерековым паркетом.
Катеґорія:Села Закарпатьской области